B4-0260, 0261, 0263 και 0269/96

Ψήφισμα σχετικά με το ενιαίο νόμισμα, την απασχόληση και την ανάπτυξη

Το Ευρωπαϊκό Κοινοβούλιο,

- έχοντας υπόψη τη Λευκή Βίβλο για την ανάπτυξη, την ανταγωνιστικότητα και την απασχόληση και τη Λευκή Βίβλο για την κοινωνική πολιτική,

- έχοντας υπόψη τα συμπεράσματα των ευρωπαϊκών συμβουλίων του Έσσεν και των Καννών, την κοινή έκθεση της Επιτροπής και του Συμβουλίου (ECOFIN και Κοινωνικών Υποθέσεων) σχετικά με την πολιτική απασχόλησης των κρατών μελών που εγκρίθηκε κατά τo Ευρωπαϊκό Συμβούλιο της Μαδρίτης, καθώς και την έκθεση του Συμβουλίου ECOFIN σχετικά με τη συμμόρφωση των κρατών μελών προς τις ευρείες οικονομικές κατευθυντήριες γραμμές,

- έχοντας υπόψη τη δήλωση του Προέδρου της Επιτροπής, Jacques Santer, στο Ευρωπαϊκό Κοινοβούλιο στις 31 Ιανουαρίου 1996 σχετικά με την καθιέρωση του Ευρωπαϊκού Συμφώνου για τη Δημιουργία Κλίματος Εμπιστοσύνης και την Απασχόληση,

Α. επισημαίνοντας τον κίνδυνο λόγω της αύξησης της ανεργίας να υπονομευτεί η αποδοχή της ΟΜΕ από την κοινή γνώμη και να συναντήσουν περισσότερα προβλήματα τα κράτη μέλη προκειμένου να ανταποκριθούν στα κριτήρια σύγκλισης,

Β. επισημαίνοντας την παράδοξη κατάσταση της ευρωπαϊκής οικονομίας η οποία, μολονότι στηρίζεται σε σταθερές βάσεις, υφίσταται τις συνέπειες της μειωμένης εμπιστοσύνης των καταναλωτών, των χαμηλών επενδύσεων και της υψηλής ανεργίας,

1. ζητεί να τηρούνται οι διατάξεις της Συνθήκης για την Ευρωπαϊκή Ένωση όσον αφορά τη μετάβαση σε ένα ενιαίο νόμισμα[semigr ]

2. υπενθυμίζει στο πλαίσιο αυτό ότι, προκειμένου να πληρούνται τα δημοσιονομικά κριτήρια που καθορίζονται στη Συνθήκη, το δημόσιο έλλειμμα των κρατών μελών δεν πρέπει να υπερβαίνει το 3% του ΑΕΠ ή πρέπει να έχει μειωθεί σημαντικά και συνεχώς και να προσεγγίζει το 3% του ΑΕΠ ή εναλλακτικά μπορεί να υπερβαίνει το 3% του ΑΕΠ μόνο κατ' εξαίρεση και προσωρινά και να προσεγγίζει το 3% του ΑΕΠ, το δε δημόσιο χρέος δεν πρέπει να υπερβαίνει το 60% του ΑΕΠ ή, εφόσον παρουσιάζει επαρκή μείωση, πρέπει να προσεγγίζει το 60% του ΑΕΠ με ικανοποιητικό ρυθμό[semigr ]

3. υπενθυμίζει επίσης ότι, σύμφωνα με τη Συνθήκη, πρέπει να λαμβάνεται υπόψη η γενική οικονομική κατάσταση για να εκτιμηθεί εάν ένα κράτος μέλος παρουσιάζει υπερβολικό έλλειμμα[semigr ]

4. υπογραμμίζει ότι πρέπει να ζητείται η γνώμη του Κοινοβουλίου για όλες τις εκθέσεις, κατευθυντήριες γραμμές και συστάσεις που απαιτεί η θέσπιση του ενιαίου νομίσματος και ιδίως, μετά το Ευρωπαϊκό Συμβούλιο της Μαδρίτης, για τις εκθέσεις που πρόκειται να εκπονηθούν όσον αφορά τη σχέση των συμμετεχόντων και μη συμμετεχόντων κρατών μελών στον Ευρωπαϊκό Χώρο, δεδομένης της σημασίας που έχει η διατήρηση και η εδραίωση της ενιαίας αγοράς, και για τις προτάσεις που στοχεύουν στην επίτευξη διαρκούς σύγκλισης[semigr ]

5. εκτιμά ότι η έννοια της διαρκούς σύγκλισης πρέπει να συμβαδίζει με τις υφιστάμενες διατάξεις και αρχές της Συνθήκης και πρέπει επίσης να περιλαμβάνει, συγχρόνως με την απαραίτητη δημοσιονομική πειθαρχία για τα κράτη που συμμετέχουν στο στάδιο ΙΙΙ, επαρκή δημοσιονομική ευελιξία, δημοσιονομική ικανότητα και τα κατάλληλα μέσα δημοσιονομικής πολιτικής για να αντισταθμιστούν οι συνέπειες των οικονομικών διαταραχών σε περιφερειακό, εθνικό και ευρωπαϊκό επίπεδο και να ρυθμίζεται η κατάσταση της πραγματικής ευρωπαϊκής οικονομίας στο πλαίσιο ενός πλήρους επιχειρηματικού κύκλου[semigr ]

6. τονίζει ότι οι κυβερνήσεις και οι αρμόδιες για τα νομισματικά θέματα αρχές πρέπει να εξασφαλίσουν την κατάλληλη εξισορρόπηση των δημοσιονομικών και νομισματικών πολιτικών προκειμένου να μην έχει δυσμενείς συνέπειες στην απασχόληση η δημοσιονομική σταθερότητα που απαιτείται για την εκπλήρωση των κριτηρίων σύγκλισης[semigr ] είναι επίσης σημαντικό να εκπληρωθούν οι υφιστάμενες υποχρεώσεις της Συνθήκης σχετικά με τον οικονομικό συντονισμό σε ευρωπαϊκό επίπεδο[semigr ]

7. υπογραμμίζει ότι η εξισορρόπηση αυτή πρέπει να επιτευχθεί σε όλη την επικράτεια της Ευρωπαϊκής Ένωσης το 1996, ούτως ώστε να μπορέσουν να μειωθούν τα μακροπρόθεσμα πραγματικά επιτόκια και να ενισχυθούν οι επενδύσεις και η ανάπτυξη, ιδίως στον ιδιωτικό τομέα[semigr ]

8. τονίζει επίσης ότι, εφόσον υπάρχουν σημαντικές ενδείξεις ως προς τη συγκράτηση του πληθωρισμού στην ευρωπαϊκή οικονομία, οι αρμόδιες για τα νομισματικά θέματα αρχές πρέπει να διασφαλίσουν ότι αυτό αντανακλάται στις χρηματαγορές[semigr ]

9. τονίζει ότι οι πρόσφατες δυσμενείς συνέπειες των θυελλωδών διακυμάνσεων των συναλλαγματικών τιμών συντέλεσαν στη μείωση των επενδύσεων στην Ευρώπη και στην απώλεια εκατοντάδων χιλιάδων θέσεων εργασίας και υπογραμμίζει, στο πλαίσιο αυτό, ότι η ΟΝΕ δεν αποτελεί αυτοσκοπό, αλλά συμβάλλει στη δημιουργία ευνοϊκού περιβάλλοντος για επενδύσεις και για δημιουργία θέσεων εργασίας[semigr ]

10. υπογραμμίζει ότι, εφόσον το συνεχιζόμενο υψηλό επίπεδο ανεργίας υπονομεύει την εμπιστοσύνη των πολιτών στην ευρωπαϊκή οικοδόμηση και ειδικότερα στο ενιαίο νόμισμα, πρέπει να δοθεί έμφαση στο ρόλο που μπορεί να διαδραματίσει η Ευρωπαϊκή Ένωση για την καταπολέμηση της ανεργίας και στο γεγονός ότι η ΟΝΕ παρέχει ένα μέσο για τη βελτίωση των προοπτικών της κατάστασης στον τομέα της απασχόλησης και για τη διατήρηση του επιπέδου κοινωνικής προστασίας στην Ευρώπη[semigr ] ζητεί, για το σκοπό αυτόν, να δημοσιοποιηθούν όσο το δυνατόν συντομότερα τα αποτελέσματα της εκτεταμένης ανάλυσης των επιπτώσεων των κοινοτικών πολιτικών επί της απασχόλησης την οποία είχε ζητήσει ο Πρόεδρος Santer στη δήλωσή του προς το Ευρωπαϊκό Κοινοβούλιο τον Ιανουάριο του 1996[semigr ]

11. επιδοκιμάζει το γεγονός ότι η Επιτροπή λαμβάνει σοβαρά τις ευθύνες της προτείνοντας τη θέσπιση του Ευρωπαϊκού Συμφώνου για τη Δημιουργία Κλίματος Εμπιστοσύνης και για την Απασχόληση, υπογραμμίζει ότι η πρωτοβουλία αυτή αναμένεται να βοηθήσει τους ευρωπαίους πολίτες να πλησιάσουν περισσότερο τη διαδικασία της ευρωπαϊκής ολοκλήρωσης και καλεί τα κράτη μέλη να ανταποκριθούν επιταχύνοντας την εφαρμογή των διαρθρωτικών μεταρρυθμίσεων σε εθνικό επίπεδο, ζητεί δε από τους κοινωνικούς εταίρους να υιοθετήσουν ευνοϊκή στάση απέναντι στα διαπραγματευόμενα μέτρα που στοχεύουν στη δημιουργία θέσεων εργασίας[semigr ]

12. τονίζει ότι οι προσπάθειες αυτές θα ευοδώσουν μόνο μέσω μεγαλύτερου συντονισμού των δημοσιονομικών, των νομισματικών και των διαρθρωτικών πολιτικών των κρατών μελών[semigr ]

13. αναθέτει στον Πρόεδρό του να διαβιβάσει το παρόν ψήφιμα στο Συμβούλιο, την Επιτροπή και τα κοινοβούλια των κρατών μελών.